S-30/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 4. janúar 2022, á hendur G-kk-þgf Ó-kk-þgf J-kk-þgf, kt. [...], [...], Reykjavík, „fyrir eftirtalin umferðar- og hegningarlagabrot, með því að hafa:

1. Sunnudaginn 16. ágúst 2020 ekið bifreiðinni [...]undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóði mældist vínandamagn 1,27 ‰, amfetamín 485 ng/ml og MDMA 60 ng/ml) um Klettatún á Akureyri, við hús nr. [...], en lögregla hafði afskipti af ákærða skömmu síðar.

M: [...]

Telst brot þetta varða við 1., sbr. 3. mgr. 49. gr., og 1. sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

2. Þriðjudaginn 1. september 2020 ekið bifreiðinni [...] ó hæfur til að stjórna henni örugglega vegna áhrifa ávana- og fíkniefna (í blóði mældist amfetamín 545 ng/ml) um Engjaveg á Selfossi, þar sem lögregla hafði afskipti af ákærða, með hjólhýsi í eftirdragi án þess að það bæri skráningarmerki og án þess að bifreiðin [...]væri búin auka baksýnisspeglum vegna breiddar hjólhýsisins.

M: [...]

Telst brot þetta varða við 1. sbr. 2. mgr. 50. gr., 2. mgr. 69. gr. og 1. mgr. 72. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

3. Laugardaginn 10. október 2020 í verslun Nettó, Þönglabakka 1, Reykjavík, stolið matvöru, samtals að verðmæti kr. 2.990.

M: [...]

Telst brot þetta varða við 1. mgr. 244. gr. almennra hegningarlaga nr. 19/1940.

4. Fimmtudaginn 12. ágúst 2021 ekið bifreiðinni [...] óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 1000 ng/ml og metamfetamín 75 ng/ml) um Borgarbraut í Borgarbyggð, til móts við Kvíaholt, þar sem lögregla stöðvaði aksturinn.

M: [...]

Telst brot þetta varða við 1. sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. laga nr. 77/2019.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins. Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í[...]. Samkvæmt framlögðu sakavottorði, dagsettu 28. desember 2021, gekkst ákærði undir sektarrefsingu með lögreglustjórasátt 11. janúar 2019 fyrir ölvunarakstur og akstur undir áhrifum ávana- og fíkniefna. Þá var hann sviptur ökurétti í 13 mánuði. Þann 5. maí 2020 gekkst ákærði einnig undir sektarrefsingu með lögreglustjórasátt fyrir akstur sviptur ökuréttindum.

Við ákvörðun refsingar er því miðað við það að ákærði sé í annað sinn sekur um akstur sviptur ökuréttindum sem og undir áhrifum ávana- og fíkniefna.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin 1.23 0.000 kr. sekt til ríkissjóðs, sem ákærða ber að greiða innan fjögurra vikna frá uppkvaðningu dóms þessa að telja en sæti ella fangelsi í 44 daga.

Með vísan til lagaákvæða í ákæru er ákærði sviptur ökurétti í 5 ár frá birtingu dómsins að telja.

Ákærði greiði 414.290 krónur í sakarkostnað.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari fyrir Á-kk-þf B-kk-þf S-kk-þf aðstoðarsaksóknara.

K-kvk-nf J-kvk-nf aðstoðarmaður dómara kveður upp dóm þennan.

DÓMSORÐ:

Ákærði greiði 1.23 0.000 kr. sekt til ríkissjóðs innan fjögurra vikna frá uppkvaðningu dóms þessa að telja en sæti ella fangelsi í 44 daga.

Ákærði er sviptur ökurétti í 5 ár frá birtingu dómsins að telja.

Ákærði greiði 414.290 krónur í sakarkostnað.

K-kvk-nf J-kvk-nf